Държавен вестник, бр. 46, 2025 г., стр. 15

БРОЙ  46	
Д Ъ Р Ж А В Е Н  В Е С Т Н И К 	
СТР.  15   
(2) Разходи, направени със средства, пре­
доставени от Фонда в периода между етапите 
на проекта, ако има такива, са допустими и 
се отчитат при отчитане на следващия етап 
на проекта.
(3) Авансово направени разходи със собст­
вени средства на бенефициента в периода 
между етапите на проекта са допустими и 
се отчитат при отчитане на следващия етап 
на проекта освен в случаите на незадоволи­
телна оценка или прекратяване на проекта.
Раздел III
Условия за участие, изисквания към канди­
датите и проектните предложения
Чл. 56. (1) В конкурсите на Фонда могат 
да участват учени или колективи от учени 
от установени в България научни организа­
ции – юридически лица, които извършват 
научни изследвания в съответствие с дейст­
ващото законодателство. В национални на­
учни програми, когато е изрично посочено, 
се допуска участие на учени, подкрепени от 
установени в България научни организации.
(2) Когато в научния колектив се включват 
учени от две или повече научни организации, 
в научното описание на проекта се отбелязват 
дейностите, които ще бъдат осъществени от 
учените от всяка от научните организации.
(3) В случаите по ал. 2 се представя спо­
разумение за партньорство, с което се оп­
ределят базовата научна организация, която 
представя проектно предложение пред Фонда, 
разпределението на дейностите и задачите 
между партньорите, както и предварително 
финансово разпределение на средствата по 
проекта между партньорите по етапи. Съ­
ответните суми се описват при обосновката 
на финансовия план.
(4) Споразумението за партньорство по 
ал. 3 се подписва от ръководителите на ор­
ганизациите партньори и от ръководителя 
на научния колектив. Споразумението се 
представя като приложение към проектното 
предложение на български и на английски 
език с изключение на случаите по чл. 53, 
ал. 4, които се представят само на българ­
ски език.
(5) Когато конкурсната процедура попада 
в приложното поле на член 107, параграф 1 
на Договора за функционирането на Евро­
пейския съюз, но е съвместима с вътрешния 
пазар, в Насоките за кандидатстване в кон­
курса се определят условията за допустимост 
и недопустимост на кандидатите съобразно 
изискванията на съответния режим за дър­
жавна помощ.
Чл. 57. (1) Членове на научни колективи 
могат да бъдат учени, притежаващи доказана 
научна компетентност, квалификация и опит, 
съответстващи на целите на проекта, както 
и млади учени, докторанти, постдокторанти 
и студенти.
(2) В научните колективи могат да участ­
ват и учени от установени в чужбина науч­
ни организации. Финансовите средства за 
тяхното участие включват само разходи за 
командировки до базовата или партньорските 
организации, свързани с изпълнението на 
проекта.
Чл. 58. (1) Ръководител на научния ко­
лектив може да бъде учен, притежаващ 
образователната и научна степен „доктор“ 
или научната степен „доктор на науките“, 
както и да е с доказана научна компетент­
ност, квалификация и опит, съответстващи 
на целите на проекта. За всеки конкурс 
изпълнителният съвет може да определи 
допълнителни изисквания към ръководите­
лите на научни колективи.
(2) Ръководителят на научния колектив 
го представлява пред Фонда, пред базовата 
организация и пред партньорите.
(3) Един учен може да ръководи едновре­
менно не повече от два проекта, финансирани 
въз основа на конкурси по чл. 44.
(4) При определянето на броя проекти по 
ал. 3 се отчитат само проектите, за които 
не е предаден окончателен отчет към датата 
на подаване на проектното предложение.
(5) Обстоятелствата по ал. 3 се проверяват 
служебно от Фонда.
(6) Ръководителят на проекта трябва да 
бъде назначен на трудов договор към базо­
вата организация, което се удостоверява с 
подписване на декларация, когато това се 
изисква от условията на конкурса.
Чл. 59. (1) Проекти с продължителност 
до две години се изпълняват на един етап и 
се отчитат само с окончателен отчет.
(2) Проекти с продължителност от три или 
четири години се изпълняват на два равни 
по продължителност етапа, като продължа­
ването на проекта за втория етап зависи от 
оценката на междинния отчет.
(3) Проекти с продължителност над че­
тири години се изпълняват на три етапа с 
продължителност, определена в Насоките за 
кандидатстване в конкурса, като продължа­
ването на проекта за втория и третия етап 
зависи от оценката на междинните отчети.